Latest
ପାଞ୍ଚ ତାଲା ବାଲ୍‌କୋନିରୁ ଡେଇଁ ତେଲୁଗୁ ଚାନେଲ୍‌ ଖବର ଉପସ୍ଥାପିକାଙ୍କ ଆତ୍ମହତ୍ୟା
ପାଞ୍ଚ ତାଲା ବାଲ୍‌କୋନିରୁ ଡେଇଁ ତେଲୁଗୁ ଚାନେଲ୍‌ ଖବର ଉପସ୍ଥାପିକାଙ୍କ ଆତ୍ମହତ୍ୟା
0
ସେୟାର
ହାଇଦ୍ରାବାଦ: ରବିବାର ରାତିରେ କାମରୁ ଫେରିବାର କେତେ ଘଣ୍ଟା ପରେ ହାଇଦ୍ରାବାଦସ୍ଥିତ ତାଙ୍କ ଆପାର୍ଟମେଣ୍ଟର୍‌ ପାଞ୍ଚ ତାଲା ବାଲ୍‌କୋନିରୁ ଡେଇଁ ଆତ୍ମହତ୍ୟା କରିଛନ୍ତି ଜନପ୍ରିୟ ତେଲୁଗୁ ଟେଲିଭିଜନ୍‌ ଚାନେଲ୍‌ର ଜଣେ ଖବର ଉପସ୍ଥାପିକା।
ଚାନେଲ୍‌ରେ ରାତି ୯ଟା ନିଉଜ୍‌ ବୁଲେଟିନ୍‌ ପାଠ କରି ସାରିବା ପରେ ୩୬ ବର୍ଷିୟ ବେଙ୍କନ୍ନାଗରି ରାଧିକା ରେଡ୍ଡୀ ମୂସାପେଟ୍‌ସ୍ଥିତ ଶ୍ରୀବିଲା ଆପାର୍ଟମେଣ୍ଟ୍‌ସ୍‌ର ଦ୍ୱିତୀୟ ତାଲାରେ ଥିବା ନିଜ ଫ୍ଲାଟ୍‌କୁ ରାତି ପ୍ରାୟ ୧୦ଟା ୪୦ ମିନିଟ୍‌ ବେଳକୁ ଫେରିଥିଲେ।
ପୁଲିସ କହେ; ସେ ଫ୍ଲାଟ୍‌ରେ ବ୍ୟାଗ୍‌ ରଖି ସିଧା ପାଞ୍ଚତାଲା ବିଶିଷ୍ଟ ଆପାର୍ଟମେଣ୍ଟର୍‌ ବାଲ୍‌କୋନିକୁ ଯାଇ ତଳକୁ ଡେଇଁ ପଡ଼ିଲେ। ମୁଣ୍ଡ ଏବଂ ଅଙ୍ଗପ୍ରତ୍ୟଙ୍ଗରେ ଏକାଧିକ ଆଘାତ ଯୋଗୁଁ ଘଟଣାସ୍ଥଳରେ ହିଁ ତାଙ୍କର ମୃତ୍ୟୁ ହୋଇ ଥିଲା।
ରାଧିକାଙ୍କ ବ୍ୟାଗ୍‌ରୁ ପୁଲିସ ଏକ ସ୍ୟୁସାଇଡ୍‌ ନୋଟ୍‌ ମଧ୍ୟ ପାଇଛି। ସେଥିରେ ସେ ଆତ୍ମହତ୍ୟା କରିବାର କାରଣ ଅବସାଦ ଏବଂ ଏଥିପାଇଁ କେହି ଦାୟୀ ନୁହେଁ ବୋଲି ଉଲ୍ଲେଖ କରିଛନ୍ତି। ସେ ଲେଖିଛନ୍ତି: ମୋ ମସ୍ତିଷ୍କ ହିଁ ମୋର ଶତ୍ରୁ।
ସହକର୍ମୀମାନଙ୍କ କହିବା ଅନୁସାରେ, ୬ ମାସ ତଳେ ରାଧିକା ସ୍ୱାମୀଙ୍କ ଠାରୁ ଛାଡ଼ପତ୍ର ପାଇବା ପରେ ଯାଇ ନିଜ ବାପାମାଆ ଏବଂ ଭଉଣୀ ପାଖରେ ରହୁଥିଲେ।
ଅଟିଜିମ୍‌ରେ ଆକ୍ରାନ୍ତ ହୋଇଥିବା ଭାନୁ ତେଜା ରେଡ୍ଡୀ ନାମରେ ତାଙ୍କର ୧୪ ବର୍ଷିୟ ପୁଅଟିଏ ଅଛି। କିନ୍ତୁ, ସେ କେବେ ପାରିବାରିକ ସମସ୍ୟା କଥା ନ କହି ସବୁବେଳେ ହର୍ଷୋତ୍‌ଫୁଲିତ ରହୁଥିଲେ।
ଅପମୃତ୍ୟୁ ମାମଲା ରୁଜୁ କରି ପୁଲିସ ଘଟଣାର ତଦନ୍ତ କରୁଛି।
ପୂର୍ବବର୍ତ୍ତୀ ଖବର